[Как мога да трансферирам моето домейн име към вашия регистратор?](#)

 За да е успешно трансферирането на домейн име, трябва да се спазят следните условия::  
  

 - Домейн името трябва да е поне на 60 дни, т. е. два месеца трябва да са минали след първоначалната регистрация преди да е възможно трансфериране.  
  

 - Регистрацията на домейн името не трябва да е изтекла. Ако регистрацията е изтекла наскоро, домейн името трябва да се поднови при настоящия регистратор преди да се трансферира.  
  

 - Тъй като трансферирането на домейн име може да отнеме няколко дни, трябва да се уверите, че има достатъчно време до датата на изтичане на регистрацията. Препоръчваме процедурата по трансфериране да се заяви поне 15 дни преди датата на изтичане. Ако регистрацията на домейн името изтече по време на трансферирането, процедурата няма да е успешна.  
  

 - Всяко домейн име има статус, който се записва в ICANN. За да може да бъде трансферирано, домейн името не трябва да е заключено. Настоящият регистратор може да смени този статус, така че ако домейн името Ви е заключено, трябва да заявите отключване при регистратора.  
  

 - За да започнем процедура по трансфериране на домейн име, е необходим EPP код (познат още като "код за ауторизация"). Този код се предоставя от настоящия регистратор.  
  

 - Когато започне процедура по трансфериране на домейн име, се изпраща съобщение по електронна поща до адреса за административен контакт, записан в WHOIS, с което се иска потвърждение на заявката за трансфериране. Ако сте собственик на домейн името, трябва да се уверите, че адресът на електронната поща е валиден и че имате достъп до него, за да можете да потвърдите заявката.  
  

 Ако решите да трансферирате домейн име към нашия регистратор, можете да се свържете с нашия екип Техническа поддръжка за допълнителна информация и за да заявите стартиране на процедурата по трансфериране. Тази процедура не прекъсва нормалната работа на домейн името по никакъв начин, така че Вашия сайт и електронна поща ще работят през цялото време. Ще Ви уведомим веднага след като процедурата приключи.
 

